b'\n_START_ARTICLE_\nSung-Hak Mun\n_START_PARAGRAPH_\nSung-Hak "Tom" Mun (s. 28. hein\xc3\xa4kuuta 1990) on etel\xc3\xa4korealainen moottoriurheilija. H\xc3\xa4n aloitti karting-uran j\xc3\xa4lkeen kilpa-uransa vuonna 2007, jolloin h\xc3\xa4n ajoi Formula Renault 2.0 UK BARC-sarjassa, jossa h\xc3\xa4n ker\xc3\xa4si 34 pistett\xc3\xa4 ja sijoittui kerran palkintokorokkeelle. Loppupisteiss\xc3\xa4 h\xc3\xa4n oli sarjan yhdeks\xc3\xa4s. Vuonna 2008 Mun ajoi Britannian Formula Renault -sarjaa ker\xc3\xa4ten 68 pistett\xc3\xa4 ja sijoittuen sarjan 21:ksi. Vuonna 2009 Mun ei ajanut miss\xc3\xa4\xc3\xa4n sarjassa ja palasi vuonna 2010 Aasiaan kilpailemaan Formula BMW Pacific-sarjassa. H\xc3\xa4n sijoittui loppupisteiss\xc3\xa4 sarjan kymmenneksi ker\xc3\xa4ten 49 pistett\xc3\xa4 ja sijoittuen kerran palkintokorokkeelle. Vuonna 2011 Mun ajoi FIA Formula 2-sarjassa saavuttamatta pisteit\xc3\xa4.'